Fertigasi

Fertigasi adalah kaedah pemberian baja melalui sistem pengairan titis. Dalam sistem ini, cecair baja disalurkan di dalam pengairan. Ketersediaan nutrien di dalam sistem ini tinggi membolehkan baja diambil oleh tanaman dengan efisien. Dalam kaedah ini, baja cecair dan baja larut air digunakan. Peningkatan efisien baja meningkat 80 hingga 90 peratus dengan penggunaan sistem ini.dan akan menambah baik

Kaedah ini banyak digunakan dalam sistem tanaman tanpa menggunakan tanah.

Istilah fertigasi dibentuk daripada dua perkataan bahasa Inggeris iaitu fertilization (pembajaan) dan irrigation (pengairan).

Pembajaan
Sistem fertigasi menggunakan baja cecair yang dinamakan sebagai larutan stok. Larutan stok ini dinamakan sebagai baja AB atau baja XY. Kepekatan larutan stok ini biasanya disediakan 100 kali ganda pekat daripada yang diperlukan oleh pokok.

Terdapat 14 jenis unsur dalam bentuk sebatian diperlukan sebagai asas bagi mendapatkan satu formulasi baja yang lengkap untuk pertumbuhan pokok.

Kalsium nitrat, Ca(NO3)2 disediakan berasingan daripada sebatian yang mengandungi PO4 dan SO4. Ini bagi mengelakkan berlakunya tindak balas kimia dan seterusnya membentuk pemendakan. Kebiasaannya larutan CA(NO3)2 dan zat ferum disatukan dan disediakan berasingan daripada sebatian lain.

Kandungan baja A:
 Ca(NO3)2
 Fe

Kandungan baja B:
KNO3
KH2PO4
MgSO4
MnSO4
CuSO4,
ZnSO4
Asid borik
Ammonium molibdat atau natrium molibdat

Rujukan Dan Membuat Kesalahan
Shahid, M., Salim, J., Noor M.R.F., Hamid, A.H.A, Manas, M.A., & Ahmad, S.W. (2015). Manual Teknologi Fertigasi Penanaman Cili, Rockmelon dan Tomato. Institut Penyelidikan dan Kemajuan Pertanian Malaysia (MARDI). Serdang.
Fertigasi Cili: Penanaman Cili Menggunakan Sistem Fertigasi Terbuka 
Fertigasi Halia: Teknologi Penanaman Halia Secara Fertigasi 

Istilah pertanian
Pengairan
Baja